Vrou se lyk gevind: Man steeds soek | Maroela Media
Andrew Michaels. Foto: Verskaf
Die polisie is steeds op soek na 'n man van Kroonstad byna 'n week nadat die liggaam van sy lewensmaat in 'n vlak graf in die tuin van die paar se huis gevind is.
Kapt. Stephen Thakeng, woordvoerder van die polisie, het gesê Andrew Michaels (58) is soek sedert die liggaam van Martie Jordaan (56) deur die polisie ontdek is. Die polisie vermoed hy is moontlik in Durban en glo hy kan hulle bystaan in die ondersoek na die moord op Jordaan.
Volgens Thakeng is die ontdekking van Jordaan se liggaam deur verskeie vreemde gebeure voorafgegaan. "Die bure het weke gelede agtergekom dat hulle Jordaan nooit meer sien nie, maar net vir Michaels. Hulle het hom gevra, waar is Martie? Hy het telkens 'n verduideliking gehad van waar sy is," het hy gesê.
Thakeng het gesê Michaels het ook Jordaan se meubels en klere verkoop en aan die bure vertel dat hulle beplan om binnekort te trek.
Die bure het naderhand onraad vermoed en het die saak by die polisie aangemeld. 'n Vermistepersoon-saak is geopen en die polisie is na die paar se huis in Kroonstad om ondersoek in te stel. Daar het hulle Jordaan se liggaam in 'n vlak graf in die tuin aangetref met haar gesig na onder. "Haar gesig was erg ontbind en 'n tuinvurk met bloedspatsels is naby die graf gevind," het Thakeng gesê.
Hy het gesê 'n nadoodse ondersoek is vandeesweek gedoen, maar die polisie wag op die uitslag daarvan voordat die oorsaak van dood bevestig kan word.
Enigiemand wat weet waar Michaels hom bevind of meer inligting oor die saak het, word versoek om kapt. Sydelle Neuhoff by 082 213 5960 te bel.
Skoolkinders siek van lekkernye
Nou toe, sommer net-so !
As dit die man is wat haar vermoor het of lat vermoor dan sal hy altyd aan die vlug bly solank hy asem haal want dit is so gemeen hoekom n ander se lewe neem wie gee jou die reg en ek gee nie om wat Martie gese het of gedoen het nie !!!!! Sy het dit nie verdien nie!!!!! Ek hoop ek is verkeerd!!!
Ata!!" Nee kyk dit is maklik. Hoekom haar nie eerder skei nie lafaard
HULLE HET NIE NODIG GEHAD OM TE SKEI NIE WANT HULLE WAS NIE GETROUD NIE, HY KON HAAR NET GESE HET OM TE PAK EN TE GAAN OF HY KON SELF GEPAK EN GEGAAN HET, NO HARD FEELING, HOEKOM HAAR GAAN DOODMAAK, DIS SO ONNODIG, MENSE MAAK ANDER MENSE TE MAKLIK DOOD OM N PUNT TE BEWYS, WAT VAN 'N BIETJIE ANGER MANAGEMENT OM TE LEER HOE OM JOU HUMEUR TE BETEUL OF HOE. HOOP HY WORD GOU AANGEKEER